PMIndiaData/PMIndiaSum huggingface dataset:
પ્રધાનમંત્રીએ ડૉ એપીજે અબ્દુલ કલામને તેમની જન્મજયંતી પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ પૂર્વ રાષ્ટ્રપતિ ડૉ એપીજે અબ્દુલ કલામને તેમની જન્મજયંતી પર શ્રદ્ધાંજલિ અર્પણ કરી છે. પ્રધાનમંત્રીએ એક વૈજ્ઞાનિક અને રાષ્ટ્રપતિ તરીકે ડૉ. કલામના યોગદાનને યાદ કર્યું જેમણે સમાજના દરેક વર્ગ સાથે તાલ મિલાવ્યો હતો. પ્રધાનમંત્રીએ ટ્વીટ કર્યું; “અમારા ભૂતપૂર્વ રાષ્ટ્રપતિ ડૉ. એપીજે અબ્દુલ કલામને શ્રદ્ધાંજલિ. એક વૈજ્ઞાનિક તરીકે અને સમાજના દરેક વર્ગ સાથે તાલ મિલાવનાર રાષ્ટ્રપતિ તરીકે આપણા રાષ્ટ્ર માટે તેમના યોગદાનની ખૂબ પ્રશંસા થાય છે.”
ઓઈલ અને ગેસ ક્ષેત્રે ભારત અને બેલારૂસ વચ્ચે થયેલા સમજૂતિના કરારને કેબિનેટની મંજૂરી

પ્રધાનમંત્રી શ્રી નરેન્દ્ર મોદીના અધ્યક્ષ પદે મળેલી ભારત સરકારની કેબિનેટે ભારત અને બેલારુસ વચ્ચે ઓઈલ અને ગેસ ક્ષેત્રે થયેલા સમજૂતિ કરારને પાછલી અસરથી અમલમાં આવે તે રીતે મંજૂરી આપી દીધી છે. આ સમજૂતિ કરાર પર બેલારૂસના પ્રેસીડેન્ટની ભારત મુલાકાત વખતે તા.12 સપ્ટેમ્બર, 2017ના રોજ હસ્તાક્ષર કરવામાં આવ્યા હતા. આ સમજૂતિના કરારથી ભારત અને બેલારૂસ વચ્ચે દ્વિપક્ષી સંબંધોને પ્રોત્સાહન મળશે, કારણ કે આ કરારમાં બંને પક્ષો વચ્ચે ઓઈલ અને ગેસ સેકટરમાં આર્થિક અને વાણિજ્યિક સહયોગની જોગવાઈ કરવામાં આવી છે. સમજૂતિના કરાર હેઠળ બંને પક્ષો અપસ્ટ્રીમ અને ડાઉનસ્ટ્રીમ પ્રવૃત્તિઓ, ક્ષમતા નિર્માણ, ઓઈલ રિકવરી અને ભારતમાં પુખ્ત ક્ષેત્રોનો વિકાસ હાથ ધરવા માટે એક બીજા સાથે મળીને સહયોગ કરશે. સમજૂતિના આ કરાર તેના પર હસ્તાક્ષર થયાની તારીખથી 3 વર્ષ માટે અમલમાં રહેશે.
પ્રધાનમંત્રીએ શ્રીશૈલમ જળવિદ્યુત પ્લાન્ટમાં થયેલી આગની દુર્ઘટનામાં મૃતકો માટે દુઃખની લાગણી વ્યક્ત કરી

પ્રધાનમંત્રી શ્રી નરેન્દ્ર મોદીએ શ્રીશૈલમ જળવિદ્યુત પ્લાન્ટમાં થયેલી આગની દુર્ઘટનામાં મૃતકો માટે દુઃખની લાગણી વ્યક્ત કરી છે. પ્રધાનમંત્રીએ કહ્યું કે, શ્રીશૈલમ જળવિદ્યુત પ્લાન્ટમાં થયેલી આગ દુર્ઘટના ખૂબ જ દુર્ભાગ્યપૂર્ણ છે. મારી સંવેદના શોક્ગ્રસ્ત પરિવારો સાથે છે. મને આશા છે કે ઘાયલ થયેલા લોકો જલ્દી સ્વસ્થ થઇ જશે.”
પ્રધાનમંત્રી અને કેનેડાના પ્રધાનમંત્રી વચ્ચે ટેલીફોન પર ચર્ચા થઇ

પ્રધાનમંત્રીએ આજે કેનેડાના પ્રધાનમંત્રી મહામહિમ જસ્ટિન ટ્રુડો સાથે ટેલીફોન પર ચર્ચા કરી હતી. બંને મહાનુભવોએ સમગ્ર વિશ્વમાં ફેલાયેલી કોવિડ-19 મહામારીના ઉપદ્રવના કારણે ઉભી થયેલી પ્રવર્તમાન સ્થિતિની ચર્ચા કરી હતી. વૈશ્વિક એકતા અને સહકાર, પૂરવઠા સાંકળની જાળવણી અને સંશોધનની પ્રવૃત્તિઓમાં સહયોગના મહત્વ પર બંને એકમત થયા હતા. કેનેડામાં વસતા ભારતીય નાગરકો જેમા ખાસ કરીને વિદ્યાર્થીઓને વર્તમાન પરિસ્થિતિમાં પૂરતો સહકાર અને મદદ કરવા બદલ પ્રધાનમંત્રીએ કેનેડાના પ્રધાનમંત્રીનો આભાર વ્યક્ત કર્યો હતો. ભારતમાં વસતા કેનેડાના નાગરિકોને ભારત સરકારે કરેલી મદદની પણ કેનેડાના પ્રધાનમંત્રી ટ્રુડોએ પ્રશંસા કરી હતી. ભારત ફાર્માસ્યુટિકલ ક્ષેત્રે પોતાની ઉત્પાદન ક્ષમતાના કારણે કેનેડા સહિત સમગ્ર દુનિયામાં પોતાની રીતે શ્રેષ્ઠ પ્રયાસો સાથે મદદ કરવાનું ચાલુ રાખશે તેવી પ્રધાનમંત્રીએ ખાતરી આપી હતી. આ મહામારી સામે લડવાના વૈશ્વિક પ્રયાસોમાં અને તેમાં ખાસ કરીને કોવિડ-19ના ઉપચારાત્મક ઉકેલો અને રસી શોધવા માટે સંશોધન અને ટેકનોલોજી ક્ષેત્રે સહયોગમાં ભારત અને કેનેડાની ભાગદારી અર્થપૂર્ણ યોગદાન આપશે તે બાબતે બંને નેતાઓ સંમત થયા હતા.
પ્રધાનમંત્રી 18મી ડિસેમ્બરે મેઘાલય અને ત્રિપુરાની મુલાકાત લેશે

પ્રધાનમંત્રી શ્રી નરેન્દ્ર મોદી 18મી ડિસેમ્બરે મેઘાલય અને ત્રિપુરાની મુલાકાત લેશે. શિલોંગમાં, પ્રધાનમંત્રી ઉત્તર પૂર્વીય પરિષદની સુવર્ણ જયંતી ઉજવણીમાં ભાગ લેશે. સવારે લગભગ 10:30 વાગ્યે, પ્રધાનમંત્રી સ્ટેટ કન્વેન્શન સેન્ટર, શિલોંગ ખાતે નોર્થ ઈસ્ટર્ન કાઉન્સિલની બેઠકમાં હાજરી આપશે. ત્યાર બાદ, લગભગ 11:30 વાગ્યે, તેઓ શિલોંગમાં એક જાહેર સમારંભમાં બહુવિધ પ્રોજેક્ટ્સનું ઉદ્ઘાટન, સમર્પિત અને શિલાન્યાસ કરશે. ત્યારપછી તેઓ અગરતલા જશે અને બપોરે લગભગ 2:45 વાગ્યે એક જાહેર સમારંભમાં તેઓ વિવિધ ચાવીરૂપ પ્રોજેક્ટોનું ઉદ્ઘાટન અને શિલાન્યાસ કરશે. મેઘાલયમાં પી.એમ પ્રધાનમંત્રી નોર્થ ઈસ્ટર્ન કાઉન્સિલ (
કેબિનેટે ગાયો અને તેમના વંશના સંવર્ધન, સંરક્ષણ અને વૃદ્ધિ માટે રાષ્ટ્રીય કામધેનું આયોગની સ્થાપનાને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે ગાયો અને તેમના વંશના સંવર્ધન, સંરક્ષણ અને વૃદ્ધિ માટે રાષ્ટ્રીય કામધેનુ આયોગની સ્થાપના કરવા માટેની દરખાસ્તને મંજૂરી આપી દીધી છે. અસરો: રાષ્ટ્રીય કામધેનુ આયોગની સ્થાપનાથી દેશમાં ગાયોની વસ્તીનું સંવર્ધન, સંરક્ષણ અને વૃદ્ધિ થશે અને તેમાં સ્વદેશી જાતોના વિકાસ અને સંરક્ષણનો પણ સમાવેશ થાય છે. તેનાથી પશુધનના ક્ષેત્રમાં વધારે વૃદ્ધિ થશે અને જે આખરે વધુ સંકલિત તેમજ મહિલાઓ, લઘુ અને મધ્યમ આવકવાળા ખેડૂતો માટે ફાયદાકારક છે. રાષ્ટ્રીય કામધેનુ આયોગ એ કેન્દ્રીય/ રાજ્ય સરકારના પશુચિકિત્સા, પશુ વિજ્ઞાન અથવા કૃષિ યુનિવર્સીટી અથવા વિભાગો અથવા સંસ્થાનો કે જેઓ ગાયના ઉછેર, તેના સંવર્ધન, કુદરતી ખાતર, બાયોગેસ વગેરેના ક્ષેત્રમાં સંશોધનના કાર્યમાં જોડાયેલા છે તેમની સાથે મળીને કામ કરશે. પાર્શ્વભૂમિકા ગાયો તથા તેમના વંશના સંવર્ધન, સંરક્ષણ અને વિકાસ માટે સ્થાપવામાં આવનાર રાષ્ટ્રીય કામધેનુ આયોગ દ્વારા દેશમાં એક નીતિગત માળખું અને ગાયોના સંવર્ધન અને વૃદ્ધિના કાર્યોની દિશામાં થતા કાર્યક્રમોને દિશા આપવાનું કામ કરશે. તે ગાયોના કલ્યાણ માટે કાયદાઓનું યોગ્ય રીતે અમલીકરણ થાય તે અંગેની પણ ખાતરી કરશે. કેન્દ્રીય બજેટ 2019-20માં કરવામાં આવેલી આયોગની જાહેરાતના સંદર્ભમાં આ આયોગની સ્થાપના કરવામાં આવનાર છે.
પ્રધાનમંત્રીએ ઇફકોના અધ્યક્ષ સરદાર બલવિંદર સિંહ નકઇજીના અવસાન અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઇફકોના અધ્યક્ષ સરદાર બલવિંદર સિંહ નકઇજીના અવસાન અંગે દુ:ખ વ્યક્ત કર્યું છે. એક ટ્વિટમાં પ્રધાનમંત્રીએ કહ્યું; "સરદાર બલવિંદર સિંહ નકઇજી કૃષિ અને સહકારી ક્ષેત્રના એક કાર્યકર્તા હતા. તેમણે ખેડૂતોને સશક્ત કરવા માટે અગ્રણી યોગદાન આપ્યું હતું. તેમનું અવસાન દુ:ખદ છે. તેમના પરિવાર અને શુભેચ્છકો પ્રત્યે સંવેદના. તેમની આત્માને શાંતિ મળે."
પ્રધાનમંત્રીએ બ્રાઝિલમાં રાષ્ટ્રપતિની ચૂંટણી જીતવા બદલ લુઇઝ ઇનાસિયો લુલા દા સિલ્વાને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ બ્રાઝિલમાં રાષ્ટ્રપતિની ચૂંટણી જીતવા બદલ લુઇઝ ઇનાસિયો લુલા દા સિલ્વાને અભિનંદન પાઠવ્યા છે. પ્રધાનમંત્રી કાર્યાલયે ટ્વીટ કર્યું; “બ્રાઝિલમાં રાષ્ટ્રપતિની ચૂંટણી જીતવા બદલ @
મંત્રીમંડળે અધિકૃત ‘ટેકનોલોજી ગ્રુપ’ની રચનાને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે બેઠકમાં અધિકૃત ‘ટેકનોલોજી ગ્રુપ’ની રચનાને મંજૂરી આપી હતી. વિગતઃ કેબિનેટે ભારત સરકારના પ્રિન્સીપલ સાયન્ટીફીક એડવાઈઝરના અધ્યક્ષપદે 12 સભ્યોના ટેકનોલોજી ગ્રુપની રચનાને મંજૂરી આપી છે. આ જૂથ અતિ આધુનિક ટેકનોલોજી અંગે, ટેકનોલોજીના આકલન અંગે અને ટેકનોલોજી પ્રોડક્ટસ તથા નેશનલ લેબોરેટરી અને સરકારી સંશોધન અને વિકાસ સંસ્થાઓમાં વિકસાવાયેલી ટેકનોલોજીના ઉપયોગ અને વ્યાપારીકરણ બંને અંગે સમયસર નીતિ વિષયક સલાહ આપશે. કેટલીક પસંદગીની ટેકનોલોજી માટે સ્વદેશીકરણ અને ટેકનોલોજી વિકાસના યોગ્ય સંશોધન અને વિકાસ કાર્યક્રમો પસંદ કરવા અંગે માર્ગદર્શન આપશે. મુખ્ય અસરઃ આ ટેકનોલોજી ગ્રુપ નીચે મુજબની કામગીરી સંભાળશેઃ ટેકનોલોજી સપ્લાયર અને ટેકનોલોજી મેળવવાની વ્યૂહરચના અંગે તથા વિકસાવવા લાયક ટેકનોલોજી બાબતે શક્ય તેટલું ઉત્તમ માર્ગદર્શન પૂરૂ પાડશે. ઉભરતી ટેકનોલોજીના ઉપયોગ અને તેના નીતિ વિષયક પાસાં અંગે ઈન-હાઉસ નિપુણતા વિકસાવવા અંગે માર્ગદર્શન આપશે. જાહેરક્ષેત્રમાં વિકસાવાયેલી/ જાહેર ક્ષેત્રનાં એકમો તથા નેશનલ લેબોરેટરીઓ અને સંશોધન સંસ્થાઓમાં વિકસાવાયેલી ટેકનોલોજીની દૂરગામીતા અંગે ખાત્રી કરશે. અમલીકરણની વ્યૂહરચના અને લક્ષ્યાંકોઃ ટેકનોલોજી ગ્રુપની કામગીરીના ત્રણ સ્થંભો નીચે મુજબ છેઃ નીતિ વિષયક સહયોગ ટેકનોલોજી મેળવવામાં સહયોગ અને સંશોધન અને વિકાસની દરખાસ્તો અંગે સહયોગ આ ટેકનોલોજી ગ્રુપ નીચેની બાબતોની ખાત્રી રાખશેઃ ભારત સાથે અસરકારક, સલામત અને સંદર્ભ- સંવેદનશીલ અતિ આધુનિક ટેકનોલોજીના ઉપયોગ માટે યોગ્ય નીતિઓ છે તથા તેની આર્થિક વૃદ્ધિ અને ભારતીય ઉદ્યોગોના દૂરગામી વિકાસ માટે તમામ ક્ષેત્રોમાં ઉપયોગ થઈ શકે તેની ખાત્રી રાખશે. વિવિધ ક્ષેત્રોમાં ઉભરતી ટેકનોલોજી અંગે સંશોધન માટેની અગ્રતાઓ અને વ્યૂહરચનાઓ અંગે સરકારને માર્ગદર્શન આપશે. દેશભરમાં ઉપલબ્ધ ટેકનોલોજી અને ટેકનોલોજી પ્રોડક્ટસ તથા વિકસાવાતી ટેકનોલોજી અંગે અપડેટ કરાયેલ વિગત જાળવશે. મહત્વની પસંદગીની ટેકનોલોજી વિકસાવવા માટે સ્વદેશી રોડમેપ વિકસાવશે. સરકારને તેના ટેકનોલોજી સપ્લાયર અને તે પ્રાપ્ત કરવાની વ્યૂહરચના અંગે માર્ગદર્શન આપશે. ડેટા સાયન્સ અને આર્ટિફિશિયલ ઈન્ટેલિજન્સ જેવી ઉભરતી ટેકનોલોજી અંગે તમામ મંત્રાલયો અને વિભાગો તથા રાજ્ય સરકારોને ઈન-હાઉસ નિપુણતા વિકસાવવામાં તથા તેના ઉપયોગના પાસાં અંગે માર્ગદર્શન આપશે. આ ઉપરાંત ટેકનોલોજીના વપરાશ અંગે તાલિમ અને ક્ષમતા નિર્માણ માટે માર્ગદર્શન આપશે. જાહેરક્ષેત્રનાં એકમો/ લેબોરેટરી માટે સાતત્યપૂર્ણ નીતિઓ ઘડવામાં માર્ગદર્શન આપવાની સાથે સાથે વિવિધ ક્ષેત્રોમાં સહયોગો અને યુનિવર્સિટીઓ તથા ખાનગી સંસ્થાઓ સાથે સંશોધન જોડાણો માર્ગદર્શન આપશે. તેમજ સંશોધન અને વિકાસ અંગેની દરખાસ્તો નક્કી કરવા માટે એક સામાન્ય શબ્દ ભંડોળ લાગુ કરવા માટેનાં ધોરણો ઘડી કાઢશે. પૂર્વભૂમિકાઃ ટેકનોલોજી સેક્ટરમાં 5 મહત્વના મુદ્દાઓ છેઃ (અ) નવી ટેકનોલોજીના વિકાસ માટે સંગ્રહ વ્યવસ્થા (બ) ઔદ્યોગિક વિકાસને લાગુ પડતા નહીં વિકસાવાયેલા અને અમલમાં નહીં મૂકાયેલા ટેકનોલોજીના ધોરણો (ક) બેવડા વપરાશ માટેની વ્યાપારી ધોરણે ઉપયોગમાં નહીં લેવાયેલી ટેકનોલોજી (ડ) ટેકનોલોજી વિકાસના પ્રયાસો સાથે નહીં જોડાયેલા સંશોધન અને વિકાસના કાર્યક્રમો (ઈ) સમાજ અને ઉદ્યોગ માટે મહત્વની ઉપયોગિતા માટેની ટેકનોલોજીનું આકલન. આ ટેકનોલોજી જૂથની રચના ઉપર દર્શાવેલી સમસ્યાઓને હલ કરવા માટે કરવામાં આવી છે.
પ્રધાનમંત્રીએ ગણિતશાસ્ત્રી અને પદ્મશ્રી પુરસ્કાર વિજેતા શ્રી આરએલ કશ્યપના નિધન પર શોક વ્યક્ત કર્યો

પ્રધાનમંત્રી નરેન્દ્ર મોદીએ ગણિતશાસ્ત્રી અને પદ્મશ્રી એવોર્ડથી સન્માનિત શ્રી આરએલ કશ્યપના નિધન પર ઊંડો શોક વ્યક્ત કર્યો છે. પ્રધાનમંત્રીએ ટ્વીટ કર્યું; "શ્રી આર.એલ. કશ્યપ બહુપક્ષીય વ્યક્તિત્વ અને મહાન વિદ્વાન હતા. તેમને સમૃદ્ધ ગાણિતિક અને વૈજ્ઞાનિક જ્ઞાનના આશીર્વાદ હતા. તેઓ ભારતના સાંસ્કૃતિક મૂળ પર ખૂબ જ ગર્વ અનુભવતા હતા અને વૈદિક અભ્યાસમાં પોતાને અલગ પાડતા હતા. તેમના નિધનથી દુઃખ થયું. તેમના પરિવાર પ્રત્યે સંવેદના. ઓમ શાંતિ. "
પ્રધાનમંત્રીએ મિલાદ-ઉન-નબીના અવસર પર દેશવાસીઓને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મિલાદ-ઉન-નબીના અવસર પર દેશવાસીઓને શુભેચ્છા પાઠવી હતી. એમણે કહ્યું હતું કે, “મિલાદ-ઉન-નબીની શુભેચ્છા, પૈગમ્બર મોહમ્મદના વિચારોથી પ્રેરિત થઇને આજના દિવસે સમાજમાં સદભાવનાં અને કરૂણાની ભાવના વધે. હું ચારે બાજુ શાંતિની કામના કરું છું”
મંત્રીમંડળે ભારત અને ઓમાન વચ્ચે બાહ્ય અંતરિક્ષના શાંતિપૂર્ણ ઉપયોગ માટે થયેલા સમજૂતિના કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષમાં મળેલા મંત્રીમંડળને, ભારતનું પ્રતિનિધિત્વ ધરાવતા ભારતીય અવકાશ સંશોધન કેન્દ્ર (ઈસરો) અને ઓમાનનું પ્રતિનિધિત્વ કરતા પરિવહન અને સંદેશા વ્યવહાર મંત્રાલય વચ્ચે ફેબ્રુઆરી 2018માં મસ્કતમાં બાહ્ય અંતરિક્ષના શાંતિપૂર્ણ ઉપયોગ માટે થયેલી સમજૂતિની જાણ કરવામાં આવી હતી. વિગતો: આ સમજૂતિ હેઠળ સહયોગનાં જે ક્ષેત્રો આવરી લેવામાં આવ્યાં છે તે મુજબ પૃથ્વીના રિમોટ સેન્સિંગ સહિત અંતરિક્ષ વિજ્ઞાન, ટેકનોલોજી અને ઉપયોગિતા, સેટેલાઈટ આધારિત નેવિગેશન, અંતરિક્ષ વિજ્ઞાન, ગ્રહોને લગતી તપાસ, અંતરિક્ષ યાન અને અંતરિક્ષ પ્રણાલીનો ઉપયોગ તથા અંતરિક્ષ ટેકનોલોજીના ઉપયોગનો સમાવેશ થાય છે. આ સમજૂતિને આધારે ડીઓએસ/ઈસરોમાંથી તથા પરિવહન અને સંદેશા વ્યવહાર મંત્રાલયના સભ્યોને લઈને સંયુક્ત કાર્યકારી જૂથની સ્થાપના કરવામાં આવશે. તેના દ્વારા સમયના માળખા અને આ સમજૂતિના કરારના અમલીકરણ માટેનાં સાધનો સહિતની કાર્ય યોજના તૈયાર કરવામાં આવશે. આ કરારથી પૃથ્વીના રિમોટ સેન્સિંગ અંગે નવી સંશોધન પ્રવૃત્તિ તથા ઉપયોગિતા, સેટેલાઈટ નેવિગેશન, અવકાશ વિજ્ઞાન તથા બાહ્ય અવકાશ અંગેના સંશોધનની સંભાવનાઓને વેગ મળશે. અમલીકરણની વ્યૂહરચના અને લક્ષ્યાંકો: હસ્તાક્ષર કરાયેલ આ સમજૂતિના કરારની જોગવાઈઓના આધારે સંયુક્ત કાર્યકારી જૂથની સ્થાપના કરવામાં આવશે, જે સમયના માળખા સહિત કાર્યસૂચિના આયોજનનું તથા અમલિકરણનાં સાધનોનું માળખુ તૈયાર કરશે. લાભ: આ સમજૂતિ કરારને આધારે સ્પેસ ટેકનોલોજીની ઉપયોગિતાને ક્ષેત્રે માનવજાતના લાભાર્થે સંયુક્ત પ્રવૃત્તિ વિકસાવવામાં આવશે. જેથી તમામ વિભાગો અને પ્રદેશોને તેનો લાભ મળશે. અસર : આ સમજૂતિ કરાર મારફતે ઓમાનની સલ્તનત સાથે સહયોગથી માનવતાના લાભાર્થે અંતરિક્ષ ટેકનોલોજીની ઉપયોગિતા માટે સંયુક્ત પ્રવૃત્તિઓ વિકસાવવામાં આવશે. પશ્ચાદભૂમિકા : ઓમાન સલ્તનતે અંતરિક્ષ કાર્યક્રમ તૈયાર કરવા માટે ભારતની અવકાશ સંશોધન સંસ્થા (ઈસરો) સાથે સહયોગની ઈચ્છા દર્શાવી હતી. ઓમાનના સંદેશા વ્યવહાર વિભાગના 4 સભ્યોના બનેલા એક પ્રતિનિધિમંડળે ઈસરોની માર્ચ 2011માં મુલાકાત લીધી હતી અને ઈસરોના સભ્યો સાથે પરામર્શ કર્યો હતો અને ઈસરોની ટેકનિકલ સુવિધાઓની મુલાકાત લીધી હતી. ઓમાન સલ્તનત દ્વારા ભારતના ઓમાન ખાતેના રાજદૂત સમક્ષ મે, 2016માં ઈસરો સાથે અંતરિક્ષ ક્ષેત્રે સહયોગ માટે રસ દર્શાવવામાં આવ્યો હતો. આ મુજબ બંને પક્ષો પરસ્પરની સંમતિથી સમજૂતિ કરારના સ્વરૂપ સાથે સહમત થયા હતા અને આ કરાર પર ભારત સરકારના પ્રતિનિધિ તરીકે ભારતીય અવકાશ સંશોધન સંસ્થા (ઈસરો) અને ઓમાન સલ્તનતની સરકારનું પ્રતિનિધિત્વ કરતા પરિવહન અને સંચાર મંત્રાલય દ્વારા મસ્કતમાં તા. 11 ફેબ્રૂઆરી, 2018ના રોજ હસ્તાક્ષર કરવામાં આવ્યા હતા.
પ્રધાનમંત્રીએ પ્રમોદ ભગતને પેરાલિમ્પિક્સ ગેમ્સમાં બેડમિન્ટનમાં સુવર્ણ ચંદ્રક જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ ટોક્યોમાં પેરાલિમ્પિક્સ ગેમ્સમાં બેડમિન્ટનમાં સુવર્ણ ચંદ્રક જીતવા બદલ પ્રમોદ ભગતને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું; "પ્રમોદ ભગતે સમગ્ર રાષ્ટ્રનું દિલ જીતી લીધું છે. તેઓ ચેમ્પિયન છે, જેમની સફળતા લાખો લોકોને પ્રોત્સાહિત કરશે. તેમણે નોંધપાત્ર સ્થિતિસ્થાપકતા અને દ્રઢ સંકલ્પ બતાવ્યો. બેડમિન્ટનમાં સુવર્ણ ચંદ્રક બદલ તેમને અભિનંદન. તેમના ભવિષ્યના પ્રયાસો માટે તેમને શુભેચ્છાઓ. @
આત્મનિર્ભર ભારત રોજગાર યોજના (એબીઆરવાય) હેઠળ નોંધણીની છેલ્લી તા.30 જૂન, 2021થી તા.31 માર્ચ 2022 સુધી લંબાવવા માટે કેબિનેટની મંજૂરી

પ્રધાનમંત્રી નરેન્દ્ર મોદીના અધ્યક્ષસ્થાને મળેલી કેબિનેટની બેઠકમાં આત્મનિર્ભર ભારત રોજગાર યોજના (એબીઆરવાય)નો લાભ મેળવવા માટે રજિસ્ટ્રેશનની છેલ્લી તારીખ વધુ 9 મહિના એટલે કે તા.30 જૂન, 2021 થી તા.31 માર્ચ, 2022 સુધી લંબાવવાની બાબતને મંજૂરી આપવામાં આવી છે. આ વિસ્તરણને પરિણામ તરીકે અગાઉના 58.5 લાખના અંદાજ સામે, 71.8 લાખ લોકો માટે ઔપચારિક ક્ષેત્રમાં રોજગારનું નિર્માણ થશે એવી અપેક્ષા રાખવામાં આવે છે. તા.18-06-2021ની સ્થિતિ મુજબ 21.42 લાખ લાભાર્થીઓને 79,577 એકમોમાં એબીઆરવાય હેઠળ રૂ.902 કરોડની રકમનો લાભ આપવામાં આવ્યો છે. આ યોજના હેઠળ રજીસ્ટ્રેશન માટે લંબાવેલા સૂચિત સમય સહિત એટલે કે તા.31-03-2022 સુધીના નોંધણીના ગાળામાં થનારો અંદાજીત ખર્ચ રૂ.22,098 કરોડ થશે. વિવિધ ક્ષેત્રો/ ઉદ્યોગોના માલિકો ઉપરનો નાણાંકિય બોજ ઘટાડવા અને તે વધુ કામદારોને નોકરીમાં રાખે તે માટે પ્રોત્સાહિત કરવા માટે આ યોજનાનો અમલ એમ્પલોઈઝ પ્રોવિડંડ ફંડ ઓર્ગેનાઈઝેશન (ઈપીએફઓ) મારફતે કરવામાં આવશે. જો એકમમાં નવા કર્મચારીઓ અથવા તો જેમણે તા.01-03-2020થી તા.30-09-2020 સુધીમાં નોકરી ગૂમાવી છે તેવા કર્મચારીઓનો સમાવેશ કરવામાં આવશે તો એબીઆરવાય હેઠળ ઈપીએફઓ સાથે નોંધવામાં આવેલા એકમો અને માસિક રૂ.15,000થી ઓછું વેતન મેળવતા તેમના નવા કર્મચારીઓને લાભ થશે. ઈપીએફઓ હેઠળ નોંધાયેલા એકમોની સંખ્યાને આધારે એબીઆરવાય હેઠળ ભારત સરકાર, બે વર્ષના ગાળા માટે માલિકો અને કર્મચારીઓનો હિસ્સો (વેતનના 24 ટકા) અથવા તો માલિકનો હિસ્સો (વેતનના 12 ટકા) ભોગવશે. આ યોજના અંગેની વિસ્તૃત માર્ગરેખાઓ શ્રમ અને રોજગાર મંત્રાલય તથા ઈપીએફઓની વેબસાઈટ ઉપર જોઈ શકાશે. આત્મનિર્ભર ભારત રોજગાર યોજના, આત્મનિર્ભર ભારત 3.0 પેકેજ હેઠળ અર્થતંત્રને વેગ આપવા માટે અને ઔપચારિક ક્ષેત્રમાં કોવિડ પછીના રિકવરીના તબક્કામાં ઔપચારિક ક્ષેત્રમાં રોજગાર નિર્માણ વધારવા માટે એબીઆરવાય યોજના જાહેર કરવામાં આવી છે. આ યોજનાના કારણે કોવિડ-19 મહામારીનો દેશના અર્થતંત્ર ઉપર પડનારો બોજો ઓછો થશે અને ઓછુ વેતન ધરાવતા કામદારોને થનારી હાડમારીની સ્થિતિમાં સુધારો થશે અને માલિકોને એકમો ફરીથી શરૂ કરવા માટે પ્રોત્સાહન પૂરૂ પાડી બિઝનેસની પ્રવૃત્તિઓ વધારવા માટે પ્રોત્સાહન મળશે.
મંત્રીમંડળે અનાજની ખરીદીની કામગીરી માટે પંજાબને ફૂડ કેશ ક્રેડિટને મંજૂરી આપી – જે લેગસી એકાઉન્ટ્સની પતાવટ માટેનો ઠરાવ છે (પાક સિઝન 2014-15 સુધી)

પ્રધાનમંત્રી શ્રી નરેન્દ્ર મોદીની અધ્યક્ષતામાં યોજાયેલી કેન્દ્રીય મંત્રીમંડળની બેઠકમાં અનાજની ખરીદીની કામગીરી માટે પંજાબ સરકારના લેગસી ફૂડ કેશ ક્રેડિટ એકાઉન્ટ્સ (પાક સિઝન 2014-15 સુધી)ની પતાવટ માટે તેની કાર્યોત્તર મંજૂરી આપી હતી. પ્રધાનમંત્રીએ ખર્ચ વિભાગની આ દરખાસ્તને 02.01.2017ના રોજ (બિઝનેસ વ્યવહારો) નિયમો, 1961ના નિયમ 12 હેઠળ મંજૂરી આપી હતી. અગાઉથી ચાલી આવતી સમસ્યાઓનું વહેલાસર નિરાકરણ લાવવાથી બેંકોને રાજ્યમાં મોટી સંખ્યામાં ખેડૂતોના વ્યાપક હિતમાં ફૂડ ક્રેડિટ વહેંચવામાં મદદ મળશે અને અનાજની ખરીદીની સતત કામગીરી દેશ માટે ખાદ્ય સુરક્ષા સુનિશ્ચિત કરશે. પંજાબ સરકાર દ્વારા લેવામાં આવેલી ટર્મ લોન દ્વારા બાકી નીકળતી કેશ ક્રેડિટ લિમિટ્સ (સીસીએલ) એકાઉન્ટની પતાવટ વ્યાજની ચુકવણીની દ્રષ્ટિએ બચત કરશે. તેનાથી મૂડીગત ખર્ચ હાથ ધરવા પંજાબ સરકારને વધારે સંસાધનો સુલભ થશે. પંજાબ સરકાર દ્વારા અનાજની ખરીદીની કામગીરી માટે લેગસી કેશ ક્રેડિટ એકાઉન્ટ્સ (પાક સિઝન 2014-15 સુધી) નીચે મુજબ સેટલ કરવામાં આવશેઃ ક) ખરીફ માર્કેટિંગ સિઝન 2014-15 સુધીની સિઝન સાથે સંબંધિત પંજાબ સરકારના કેશ ક્રેડિટ એકાઉન્ટ્સમાં બાકી નીકળતી અંદાજે રૂ. 31,000 કરોડની રકમને ટર્મ લોનમાં ફેરવવામાં આવશે. આ ટર્મ લોન 20 વર્ષના ગાળામાં અર્ધવાર્ષિક હપ્તાઓમાં પુનઃચુકવવામાં આવશે, જેમાં પૂર્વ-ચુકવણીનો વિકલ્પ સામેલ હશે. લોનની શરતો અને નિયમો આરબીઆઈ અને ધિરાણ બેંકો દ્વારા નક્કી કર્યા મુજબ રહેશે. ખ) લોનની ચોક્કસ રકમ 31.03.2015ના રોજ બાકી નીકળતી રકમ હશે, જે અનાજના સ્ટોક દ્વારા સુરક્ષિત કરવામાં આવી નથી. એસબીઆઈના નેતૃત્વમાં બેંકોના કન્સોર્ટિયમે ખાદ્ય અને જાહેર વિતરણ વિભાગ, પંજાબ સરકાર અને આરબીઆઈ સહિત તમામ હિતધારકો સાથે ચર્ચાવિચારણા કરીને રકમ નક્કી કરવી પડશે. ગ) 14મા નાણાં પંચે દરેક રાજ્ય માટે તેના એવોર્ડ ગાળા 2015-20 માટે ફિસ્કલ રોડમેપ (રાજકોષીય માર્ગ) જણાવ્યો છે અને તમામ રાજ્યોને રાજકોષીય ખાધ રાજ્યની કુલ સ્ટેટ સ્થાનિક ઉત્પાદન (જીએસડીપી)ની 3 ટકા વાર્ષિક મર્યાદામાં જાળવવાનો લક્ષ્યાંક આપ્યો છે. ઉપરોક્ત ટર્મ લોન પંજાબ સરકારને ચાલુ નાણાકીય વર્ષ 2016-17માં લંબાવવાની દરખાસ્ત છે, પણ 2016-17માં પંજાબ સરકારને આપેલી ટર્મ લોનને રાજકોષીય ખાધની મર્યાદામાં ગણતરીમાં લેવામાં નહીં આવે. ઘ) લાંબા ગાળાની ટર્મ લોનમાં લેગસી ખાતાઓના રૂપાંતરણ પછી પંજાબની રાજ્ય સરકાર લાંબા ગાળાની ટર્મ લોન ચુકવવાના આશય માટે જ બોન્ડ ઇશ્યૂ કરી શકે છે, જે બેંકોના કન્સોર્ટિયમ અને આરબીઆઈની મંજૂરીને આધિન હશે. બોન્ડ ઇશ્યૂ કર્યાના વર્ષમાં જ લોનના વિનિમય માટે ભારત સરકારની સંમતિ ઇશ્યૂ થશે. ચ) ભારત સરકાર અને આરબીઆઈ સાથે પંજાબ સરકાર ત્રિપક્ષીય સમજૂતી કરશે, જે બદલી કે રદ નહીં કરી શકાય અને તે ભારત સરકારને બાદ કરવાની સત્તા આપશે. જો પંજાબ સરકાર નિયત તારીખે ટર્મ લોનની મુદ્દલ કે વ્યાજ ચુકવવામાં નિષ્ફળ નિવડશે, તો આ પ્રકારની ન ચુકવાયેલી રકમ કેન્દ્રીય કરવેરામાં રાજ્યના હિસ્સામાંથી મેળવવામાં આવશે અને તેને એસબીઆઈના નેતૃત્વમાં રચિત કન્સોર્ટિયમને ચુકવવામાં આવશે. છ) 2014-15 સુધી લેગસી એકાઉન્ટ્સમાં બાકી નીકળતી રકમની પતાવટ એક જ કદમમાં કરવામાં આવશે. પંજાબ સરકાર વર્ષો દરમિયાન ભવિષ્યમાં સીસીએલ અંતરનો સંચય ટાળવા નિયમિત ધોરણે સીસીએલનો ફરક દૂર કરવા પર્યાપ્ત વાર્ષિક અંદાજપત્રીય જોગવાઈ પૂરી પાડશે. તે તેના પોતાના સંસાધનોમાંથી ટર્મ લોનની પુનઃચુકવણી કરવા તેનું સબસિડી બિલ ઘટાડવા પ્રયાસ પણ કરશે.
ઉત્તરપ્રદેશના મુખ્યમંત્રીએ પ્રધાનમંત્રી રાષ્ટ્રીય રાહત નિધિમાં પાંચ કરોડ રૂપિયાનું દાન કર્યું

ઉત્તરપ્રદેશના મુખ્યમંત્રી શ્રી યોગી આદિત્યનાથે આજે નવી દિલ્હી ખાતે પ્રધાનમંત્રી શ્રી નરેન્દ્ર મોદીની મુલાકાત લીધી હતી. તેમણે લક્ષદ્વીપ અને અન્ય રાજ્યોમાં વાવાઝોડાથી અસરગ્રસ્ત લોકો માટે મુખ્યમંત્રી ત્રાસદી રાહત ફંડ (સીએમડીઆરએફ)માંથી રૂપિયા પાંચ કરોડનો ચેક પ્રધાનમંત્રી રાષ્ટ્રીય રાહત નિધિ માટે પ્રધાનમંત્રીશ્રીને આપ્યો હતો.
પ્રધાનમંત્રીએ ગોલ્ફર અદિતિ અશોકના કૌશલ્ય અને સંકલ્પની પ્રશંસા કરી

પ્રધાનમંત્રી શ્રી નરેન્દ્ર મોદીએ ગોલ્ફર અદિતિ અશોકને ઓલિમ્પિકમાં તેમના શાનદાર પ્રદર્શન દરમિયાન તેમના કૌશલ્ય અને સંકલ્પ માટે પ્રશંસા કરી છે. એક ટ્વિટમાં પ્રધાનમંત્રીએ કહ્યું: "સારું રમ્યા @aditigolf! તમે #
પ્રધાનમંત્રીની સ્ટૉકહોમ મુલાકાત દરમિયાન હસ્તાક્ષર તથા આદાન-પ્રદાન કરવામાં આવેલા સમજૂતી કરારો અને સંધિઓની યાદી (એપ્રિલ 16-17, 2018)

ભારત અને સ્વીડન વચ્ચે થયેલ સમજૂતી કરારો/સંધિઓ ભારતના વિજ્ઞાન અને ટેકનોલોજી મંત્રાલય તથા ઉદ્યોગ અને નવીનીકરણ મંત્રાલય વચ્ચે સંતુલિત ભવિષ્ય માટે ભારત સ્વીડન નવીનીકરણ ભાગીદારી પર સંયુક્ત જાહેરનામું ભારત અને ડેન્માર્ક વચ્ચે સમજૂતી કરારો/સંધિઓ સંતુલિત અને સ્માર્ટ શહેરી વિકાસના ક્ષેત્રમાં સહકાર સાધવા માટે ભારતના આવાસ અને શહેરી બાબતોના મંત્રાલય તેમજ ડેન્માર્કનાં ઉદ્યોગ, વ્યાપાર અને નાણાકીય બાબતોના મંત્રાલય વચ્ચે સમજૂતી કરારો. પશુ પાલન અને ડેરી ઉદ્યોગના ક્ષેત્રમાં સહકાર સાધવા માટે પશુ પાલન, ડેરી અને મત્સ્ય ઉદ્યોગ વિભાગ, ભારતનાં કૃષિ અને ખેડૂત કલ્યાણ મંત્રાલય તેમજ ડેનીશ પશુ ચિકિત્સા અને ખાદ્ય પ્રશાસન તથા ડેન્માર્કના પર્યાવરણ અને ખાદ્યાન્ન મંત્રાલય વચ્ચે સમજૂતી કરારો. ખાદ્યાન્ન સુરક્ષા સહયોગ પર ભારતીય ખાદ્ય સુરક્ષા અને માનક પ્રાધિકરણ તેમજ ડેનીશ પશુ ચિકિત્સા અને ખાદ્ય પ્રશાસન વચ્ચે સમજૂતી કરારો. કૃષિ સંશોધન અને શિક્ષણ પર સહકાર માટે ભારતીય કૃષિ અનુસંધાન પરિષદ અને ડેનમાર્કની કોપનહેગન યુનિવર્સિટીની વિજ્ઞાન વિદ્યાશાખા વચ્ચે સમજૂતી કરારો. ભારત અને આઇસલેન્ડ વચ્ચે સમજૂતી કરારો/ સંધિઓ હિન્દી ભાષા માટે એક આઈસીસીઆર ચેરની સ્થાપના કરવા માટે ભારતીય સાંસ્કૃતિક સંબંધ પરિષદ અને આઇસલેન્ડ યુનિવર્સિટી વચ્ચે સમજુતી કરારો.
પ્રધાનમંત્રીએ મહારાષ્ટ્રના મુખ્યમંત્રી સાથેની ઉચ્ચ સ્તરીય બેઠકમાં દુષ્કાળ અને પાણીની અછતની સમીક્ષા કરી

પ્રધાનમંત્રી શ્રી નરેન્દ્ર મોદીએ આજે મહારાષ્ટ્રના જુદા જુદા ભાગોમાં દુષ્કાળ અને પાણીની અછતની સ્થિતિ અંગે એક ઉચ્ચ સ્તરીય બેઠકની અધ્યક્ષતા કરી હતી. આ બેઠકમાં મહારાષ્ટ્રના મુખ્યમંત્રી શ્રી દેવેન્દ્ર ફડણવીસ, ભારત સરકાર અને મહારાષ્ટ્ર સરકારના વરિષ્ઠ અધિકારીઓ પણ ઉપસ્થિત હતાં. ચર્ચાનો પ્રારંભ કરતાં પ્રારંભ કરતાં પ્રધાનમંત્રીએ કહ્યું હતું કે કેન્દ્ર, રાજ્યો, સ્થાનિક એકમો, બિન સરકારી સંગઠનો અને નાગરિકોને દુષ્કાળને કારણે ઉભી થયેલી સમસ્યાઓના નિવારણ માટે સાથે મળીને કામ કરવું પડશે. તેમણે દુષ્કાળથી બચવા માટે વચગાળાના અને લાંબા ગાળાના ઉપાયો પર ધ્યાન કેન્દ્રિત કરવાનું આહ્વાન કર્યું હતું. પ્રધાનમંત્રીએ ટપક અને છંટકાવ સિંચાઈ (ડ્રિપ એન્ડ સ્પ્રિંકલર ઈરિગેશન) ના માધ્યમથી અને જળ ઉપયોગની ક્ષમતા વધારવા માટેના મહત્વ પર ભાર મૂક્યો હતો. તેમણે જણાવ્યું હતું કે ડ્રિપ ઈરિગેશનથી ખાંડની ગુણવત્તામાં વધારો થયો છે. મહારાષ્ટ્રના મુખ્યમંત્રીએ જણાવ્યું હતું કે મહારાષ્ટ્ર સરકાર રાજ્યમાં શેરડીની વાવણીના 100 ટકા ક્ષેત્રને ત્રણ વર્ષમાં ડ્રિપ સિંચાઈ હેઠળ લાવવા સુનિશ્ચિત કરવાની એક યોજના પર કામ કરી રહી છે. પ્રધાનમંત્રીએ પરંપરાગત અને આધુનિક જળ સંરક્ષણ અને સંચય તંત્ર અપનાવવાની જરૂરિયાત પર પણ ભાર મૂક્યો હતો. તેમણે કહ્યું હતું કે છત્રપતિ શિવાજી દ્વારા અપનાવવામાં આવેલ જળ પ્રબંધનની રીતો અને કર પદ્ધતિઓથી ઘણું બધું શીખી શકાય છે. મુખ્યમંત્રીએ જણાવ્યું હતું કે રાજ્ય તે સમયના જળ સંસ્થાનોનો પુનરોદ્ધાર કરવાની દિશામાં કાર્ય કરી રહી છે. મુખ્યમંત્રીએ પ્રધાનમંત્રીને માહિતી આપી હતી કે રાજ્ય જળ અનુરૂપ ખેતી પર ધ્યાન કેન્દ્રિત કરી રહ્યું છે. અને તેમણે ખેતી સ્તરે જળ સુરક્ષા સુનિશ્ચિત કરવા માટે વિશ્વ બેંક પાસેથી ધિરાણ મેળવવા એક જળવાયુ અનુકૂળ કૃષિ આધુનિકીકણ પરિયોજનાની પણ દરખાસ્ત મુકી હતી. તેમણે આ પરિયોજનાને વિશ્વ બેંક માટે શીઘ્રતાથી ભલામણ કરવા માટે કેન્દ્ર સરકારનો આભાર પણ માન્યો હતો. મુખ્યમંત્રીએ જળ સંરક્ષણ અને સંગ્રહ માટે જળ યુક્ત શિબિર અભિયાનની પ્રગતિની પણ પ્રધાનમંત્રીને માહિતી પુરી પાડી હતી. તેમણે જણાવ્યું હતું કે રાજ્યએ નાણાકીય વર્ષ 2016-17 માટે 51,500 કૃષિ જળાશયોનું લક્ષ્ય નિર્ધારિત કર્યું છે જેના પ્રત્યે ખેડૂતોની ઉત્સાહજનક પ્રતિક્રિયા જોતાં તેમાં આગામી વધારો પણ કરી શકાશે. મુખ્યમંત્રીએ મરાઠાવાડા અને વિદર્ભ ક્ષેત્રોમાં મહત્વપૂર્ણ સિંચાઈ પરિયોજનાઓ પૂરી કરવા માટે રાજ્ય દ્વારા થયેલા પ્રયત્નોની પણ માહિતી આપી હતી. તેમણે જણાવ્યું હતું કે સંસ્થાગત ધિરાણના ક્ષેત્રમાં હજુ વધુ ખેડૂતોને લાવવાની દિશામાં કાર્ય કરવામાં આવી રહ્યું છે. મુખ્યમંત્રીએ કૃષિ આવકને બમણી કરવા અને દુષ્કાળરહિત બનાવવાની દિશામાં થઈ રહેલા પ્રયત્નોની પણ માહિતી આપી હતી.
ઓમાનમાં મસ્કત ખાતે યોજાયેલા સમારંભમાં ભારતીય સમુદાયને પ્રધાનમંત્રીએ કરેલા સંબોધનનો મૂળપાઠ (તા.11-02-2018)

આટલી વિશાળ સંખ્યામાં અહીં પધારેલ મારા દેશવાસીઓને મારા ખૂબ ખૂબ નમસ્કાર. આ આપણાં દેશની એટલી મોટી શક્તિ છે કે જો હું અલગ-અલગ ભાષાઓમાં અને બોલીઓમાં નમસ્કાર બોલવા લાગુ તો કલાકો નિકળી જાય. સમગ્ર દુનિયામાં અને કોઈ દેશમાં આ વિવિધતા જોવા નહીં મળે. આજ હું મારી સામે ભારતની બહાર ઓમાનની ધરતી પર એક મિની ઈન્ડિયા જોઈ રહ્યો છું. આજે હું મારી આંખોની સામે દેશના અલગ અલગ ખૂણેથી આવેલ ભારતીયો, અલગ અલગ ક્ષેત્રોમાં કામ કરનાર ભારતીયોની એક ભવ્ય તસવીરનું નિર્માણ જોઈ રહ્યો છું. મારી સાથે પૂરી તાકાતથી બોલો ભારત માતા કી…. જય, ભારત માતા કી…જય, ભારત માતા કી …જય. વંદે માતરમ, વંદે માતરમ, વંદે માતરમ, વંદે માતરમ, વંદે માતરમ, વંદે માતરમ. ભાઈઓ અને બહેનો ઓમાનનો આ મારો પહેલો પ્રવાસ છે. બે કલાક પહેલાં જ હું દુબઈથી અહીં આપણી વચ્ચે આવ્યો છું. કદાચ તમે ટીવીમાં જોયુ હશે કે ત્યાં મારે વર્લ્ડ ગવર્નમેન્ટ સમીટમાં યુએઈના રાષ્ટ્રપતિના આમંત્રણથી મુખ્ય મહેમાન તરીકે
પ્રધાનમંત્રીએ છત્રપતિ શિવાજી મહારાજને તેમની જયંતિ નિમિત્તે શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ છત્રપતિ શિવાજી મહારાજને તેમની જયંતિ નિમિત્તે આજે શ્રદ્ધાંજલિ અર્પણ કરી. એક ટવીટમાં પ્રધાનમંત્રીએ કહ્યું, "મા ભારતીના અમર સપૂત છત્રપતિ શિવાજી મહારાજને તેમની જન્મજયંતિ નિમિત્તે શત-શત નમન. તેમનું અદમ્ય સાહસ, અદ્ભુત શૌર્ય અને અસાધારણ બુદ્ધિમત્તાની ગાથા દેશવાસીઓને યુગો-યુગો સુધી પ્રેરિત કરતી રહેશે. જય શિવાજી!"
મંત્રીમંડળે માળખાગત ખર્ચ વધારવા વધારાના અંદાજપત્રીય સંસાધનો ઊભા કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે નાણાકીય વર્ષ 2016-17માં કુલ રૂ. 31,300નું ભંડોળ ઊભું કરવાની અને માળખાગત ખર્ચમાં વૃદ્ધિ કરવા ભારત સરકાર દ્વારા રૂ. 16,300 કરોડના વધારાના અંદાજપત્રીય સંસાધનો (ઇબીઆર) સામે મુદ્લ અને વ્યાજની ચુકવણી કરવાની મંજૂરી આપી છે. રૂ. 31,300 કરોડના ઇબીઆરમાંથી ભારત સરકાર દ્વારા પાવર ફાઇનાન્સ કોર્પોરેશન (પીએફસી), ઇન્ડિયન રિન્યૂએબલ એનર્જી ડેવલપમેન્ટ એજન્સી (આઇઆરઇડીએ), ઇન્લેન્ડ વોટરવેઝ ઓથોરિટી ઓફ ઇન્ડિયા (આઇડબલ્યુએઆઈ) અને નેશનલ બેંક ફોર એગ્રિકલ્ચર એન્ડ રુરલ ડેવલપમેન્ટ (નાબાર્ડ) દ્વારા ઊભા થનાર ભંડોળની જોગવાઈ કરવાની દરખાસ્ત રજૂ કરવામાં આવી છે. તેનો અર્થ એ થયો કે પીએફસી, આઇઆરઇડીએ, આઇડબલ્યુએઆઈ અને નાબાર્ડ દ્વારા ઊભા થનાર રૂ. 16,300 કરોડના ઇબીઆરના સંબંધમાં મુદ્લ અને વ્યાજની ચુકવણી ભારત સરકાર બજેટમાં અનુકૂળ જોગવાઈઓ કરીને કરશે, પછી આ માગ ભલે ગમે તે મંત્રાલયો કે વિભાગોએ કરી હોય. આ નિર્ણયનો આશય સરકારના માળખાગત ખર્ચ વધારવાના પ્રયાસોમાં અને વધુ સ્થાયી વૃદ્ધિ માટે ખર્ચના આવક-મૂડી મિશ્રણને સુધારવાના પ્રયાસોમાં પૂરક બનવાનો છે. પૃષ્ઠભૂમિ: દેશમાં સ્થાયી વૃદ્ધિનો નિર્ણય લેવા માળખાગત ખર્ચ એક મહત્ત્વપૂર્ણ માપદંડ છે. કુલ ખર્ચમાં મૂડીગત ખર્ચનો હિસ્સો તેનો માપદંડ છે. આ અભિગમને અનુરૂપ નાણાકીય વર્ષ 2016-17 માટેના બજેટ ભાષણમાં જાહેરાત કરવામાં આવી હતી કે, સરકાર માળખાગત ખર્ચને વધારવા નાણાકીય વર્ષ 2016-17 દરમિયાન બોન્ડ લાવીને એનએચએઆઈ, પીએફસી, આરઇસી, આઇઆરઇડીએ, નાબાર્ડ અને ઇનલેન્ડ વોટર ઓથોરિટી દ્વારા રૂ. 31,300 કરોડનું વધારાની નાણાકીય જોગવાઈ કરવાની મંજૂરી આપશે.